text: Saka’amisan no tenokay riyar ko Monaco, ma’ekakay farawfaw ko romi’ad, macidal to mihecaan, o nano tenokay riyar ko romi’ad. Polong no kitakit maliyokay no France ko kawali katimol a riyar to nano Alps kanatal, paseraan kawali kaetip karaya’ 3,500 cm, saromotay 200 m, o dadahal 208 kongcin (2.08 pinfang kongli, i safa no kongyin no New York ko kamiming), polong no hekal sakatosa mimingay kitakit, samimingay a kaying no Linhoko, limaay to cecay o niselenan misadadahal to sera ko riyar, mapatirengm ko madapicay rarakatan a tamina-Fontvieille minato ato Hekule minato. Liyok no Monaco awaay ko ’alo ato ta’akay fanaw, takaraw no lotok 164.4cm, i masa’apilisay sera.